stanford-oval/wikipedia huggingface dataset:
Kasain konflikti
Tapahtumien kulku > Vuonna 2017

YK:n mukaan tammikuussa 2017 tapettiin neljä kapinallista ja kaksi paikallispoliisia loukkaantui. Helmikuussa 300 kapinallista taisteli armeijaa vastaan Tšimbulussa, ja yli 100 hallituksen sotilasta kuoli. Maaliskuussa yhteenottoja oli Kasain, Keski-Kasain, Itä-Kasain, Länsi-Kasain ja Lomamin maakunnissa. Maaliskuussa kaksi YK:n asiantuntijaa murhattiin heidän yritettyään tutkia väkivaltaisuuksia.
6. huhtikuuta Kabila julisti Keski-Kasain sotatoimialueeksi. Huhtikuussa kamwina-nsapuja vastaan alkoivat taistella myös Bana Mura -taistelijat, jotka saivat osakseen ilmeisesti hallituksen tukea. Saman kuun aikana löydettiin 42 joukkohautaa. Sisäministeriön mukaan hallitus palautti Nsapun ruumiin hänen perheelleen 15. päivä, jolloin ruumis myös haudattiin. Nsapun perhe ilmoitti lopettavansa taistelut ja sanoi, etteivät sen jäsenet jatka väkivaltaisuuksia. Sisäministeriön mukaan kamwina-nsapu-joukot nimittivät Jacques Kabeya Ntumban uudeksi heimojohtajakseen.
Toukokuussa hallitus ilmoitti, että Keski-Kasaissa oli vuoden 2017 aikana tapettu yli 500 ihmistä, joista 390 oli kapinallisia, 85 poliisivirkailijoita ja 39 sotilaita. Kesäkuussa ilmestyneen katolisen kirkon raportin mukaan väkivaltaisuuksissa oli kuollut lokakuusta lähtien yli 3 300 ihmistä. 23. kesäkuuta YK:n ihmisoikeusneuvosto päätti lähettää kansainvälisen tutkijaryhmän selvittämään edeltävien kuukausien väkivaltaisuuksia. Ryhmän oli määrä antaa raporttinsa vuonna 2018päivitettävä. Kongon hallitus lupasi tehdä yhteistyötä tutkijoiden kanssa.
30. kesäkuuta YK sanoi löytäneensä Suur-Kasain kolmen maakunnan alueelta 42 joukkohautaa ja heinäkuussa Länsi-Kasaista 38 todennäköistä joukkohautaa. Yhteensä hautoja oli 80. YK:n mukaan suurin osa niistä on hallituksen armeijan tekemiä sen jälkeen, kun se on taistellut Nsapun jäseniksi oletettuja henkilöitä vastaan. Hallitus syytti haudoista Nsapun joukkoja ja väitti, ettei osassa haudoista ollut ruumiita. Hallitus kiisti käyttäneensä liikaa voimaa.
Heinäkuussa tuomioistuin tuomitsi seitsemän hallituksen sotilasta epäiltyjen Nsapun jäsenten joukkomurhaamisesta. Joukkomurha oli tallennettu videolle.
Taistelut kiihtyivät loppukesästä 2017, mikä johti myös nälänhätään. Unicefin mukaan kolme neljännestä Suur-Kasain terveyskeskuksista kykeni elokuussa toimimaan normaalisti. Taisteluissa oli tuhottu yli 200 terveyskeskusta. Satoihin kouluihin oli tehty hyökkäyksiä ja ryöstetty niitä, ja opettajia oli surmattu ja paennut. Koulunkäynti oli ollut tuolloin keskeytyksissä jo vuoden verran, koska opettajat eivät uskaltaneet mennä työpaikoilleen tai vanhemmat lähettää lapsia kouluun.
Taistelut rauhoittuivat lokakuussa.
Pakolaisuus, nälänhätä ja hätäapu

Kesäkuussa 2017 sotaa oli paennut yli 1,3 miljoonaa ihmistä Kongon sisällä ja 30 000 ihmistä Angolaan. Lokakuun aikana tilanne rauhoittui ja noin puolet Kasaista paenneista 1,5 miljoonasta ihmisestä palasi kotiin. Monien viljelmät ja kodit olivat tuhoutuneet, joten heillä ei ollut ruokaa. YK:n alainen Maailman ruokaohjelma varoitti 30. lokakuuta, että 250 000 lasta voi kuolla Kasaissa lähikuukausina, elleivät he saa nopeasti riittävän ravinteikasta ruokaa. Ruokaohjelma tiedotti tarvitsevansa rahaa. Sillä oli koossa prosentin verran tarvittavasta 116 miljoonasta eurosta, jotka se aikoi käyttää vuoden 2018 puoliväliin mennessä.
Tammikuussa 2018 YK:n alainen Kansainvälinen siirtolaisuusjärjestö varoitti, että aika ihmishenkien pelastamiseksi Kongossa käytävissä sodissa uhkaa loppua kesken, ellei rahoitusta saada lisää. Sotaa paenneet viljelijät olivat joutuneet jättämään välistä jo kolme peräkkäistä istutuskautta, eikä heillä ollut siksi juuri mitään syötävää. Järjestöjen mukaan edellisvuoden joulukuussa vain 12,5 % kaikista nälänhädästä kärsivistä kongolaisista oli saanut ruoka-apua.
Kongon vuodesta 2001 lähtien virassa toiminut presidentti Joseph Kabila. Kuva vuodelta 2003.
Salaarin kieli

| Salaari |
| --- | --- |

Oma nimi:  salarcha سالارچا (sālārčā)
Muu nimi:  Salari
Tiedot
Alue:  Kiina (Qinghai, Gansu, Xinjiang)
Puhujia:  35 000
Sija:  ei 100 suurimman joukossa
Kirjaimisto:  latinalainen (virallinen) arabialainen (perinteinen, yhä käytössä)
Kielitieteellinen luokitus
Kielikunta:  altailaiset kielet
Kieliryhmä:  turkkilaiset kielet  itäturkkilaiset kielet
ISO 639-3:  slr
 Ohje 
Salaari on salaarien puhuma altailaisten kielten turkkilaiseen ryhmään kuuluva kieli. Sitä puhutaan Kiinaan kuuluvissa Qinghain ja Gansun provinsseissa sekä Xinjiangin autonomisessa provinssissa. Salaareja on yli 100 000, mutta vain noin kolmasosa heistä puhuu salaarin kieltä.
Salaarin kieli jakaantuu kahteen murreryhmään. Näistä toinen on saanut vaikutteita tiibetistä ja kiinalaisista kielistä, toinen puolestaan uiguurin ja kazakin kielistä.
Anders Lindstedt

| Anders Lindstedt |
| --- | --- |
 Lindstedt vuonna 1908.
Henkilötiedot
Syntynyt: 27. kesäkuuta 1854 Sundborn, Ruotsi
Kuollut: 16. toukokuuta 1939 (84 vuotta) Tukholma, Ruotsi
Koulutus ja ura
Instituutti:  Kuninkaallinen teknillinen korkeakoulu
Anders Lindstedt (27. kesäkuuta 1854 Sundborn – 16. toukokuuta 1939 Tukholma) oli ruotsalainen matemaatikko, professori ja virkamies. Hän toimi professorina Kuninkaallisessa teknillisessä korkeakoulussa vuosina 1886–1909 ja oli sen rehtori 1902–1909. Lindstedt oli vaikuttamassa vuonna 1913 säädettyyn yleiseen kansaneläkkeeseen, ja häntä on kutsuttu "ruotsalaisen sosiaalivakuutuksen isäksi".
Aiheesta muualla

Kuvia tai muita tiedostoja aiheesta Anders Lindstedt Wikimedia Commonsissa
Kaasmarkun koulu

| Kaasmarkun koulu |
| --- | --- |
Sijainti:  Kylänraitti 66, Kaasmarkku, Ulvila
Tyyppi:  alakoulu
Luokat:  1–6
Kaasmarkun koulu on peruskoulu Ulvilan Kaasmarkussa. Koulun yhteydessä toimii myös esikoulu.
Gallus Guggumos

Gallus Guggumos (noin 1590 – 1666 tai myöhemmin) oli saksalainen säveltäjä ja urkuri. Noin vuosina 1610-1612 hän opiskeli työnantajansa Albrekt VI Baijerilaisen taloudellisella tuella Venetsiassa Giovanni Gabrielin johdolla. Vuonna 1612 Guggumokselta julkaistiin hänen ainoa tunnettu painettu sävellyskokoelmansa, latinankielisiä motetteja 4-6 lauluäänelle ja basso continuolle sisältävä Mottecta IIII. V. et VI vocum (Venetiis: apud Hæredem Angeli Gardani, MDCXII; näköispainos: Stuttgart: Cornetto-Verlag, 1996.  ISMN M-700032-45-6). Neljä vuotta myöhemmin ilmestyi lisäksi Siren coelestis -kokoelmassa (München: Alban Berg, 1616; 2. painos: München: Berg Witwe, 1622) yksittäinen vokaaliteos.
Diskografia

Gallus Guggumos: Mottecta 1612: sämtliche Werke des Gabrieli-Schülers: Motetten zu 4, 5 und 6 Stimmen. Il Canto Figurato Ulm, joht. Fabian Wöhrle (urut). Äänitetty 25.-27.7.2008 Ulmin Klaarankirkossa. Stuttgart: Cornetto-Verlag, 2008. Cornetto COR10028
Alaskankoivu

| Alaskankoivu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fagales
Heimo::  Koivukasvit Betulaceae
Alaheimo::  Betuloideae
Suku::  Koivut Betula
Laji::  neoalaskana
Kaksiosainen nimi
 Betula neoalaskana  Sarg. 
Synonyymit
 Betula pendula ssp. neoalaskana  Betula pendula var. neoalaskana 
 Alaskankoivun levinneisyys
Katso myös
   Alaskankoivu Wikispeciesissä   Alaskankoivu Commonsissa 
Infobox OKNimi-testi OK: 
Alaskankoivu (Betula neoalaskana) on koivujen (Betula) sukuun kuuluva kasvilaji. Se on luokiteltu myös muun muassa rauduskoivun (Betula pendula) alalajiksi tai muunnokseksi. Ulkonäöltään alaskankoivu muistuttaa paljolti muun muassa paperikoivua (Betula papyrifera).
Alaskankoivu on tavallisesti enintään 15 metriä korkeaksi kasvava puulaji. Se voi olla yksi- tai monirunkoinen, ja rungon kuori on nuorilla puilla tummanruskeaa, mutta muuttuu ajan myötä valkeanpunertavaksi. Rungon kuori eli tuohi on paperimaista ja hilseilee paksuina levyinä. Lehdet ovat kiiltäväntummanvihreitä, pehmeitä, teräväkärkisiä ja toissahalaitaisia. Hedelmät ovat lenninsiivellisiä pähkylöitä ja kehittyvät norkkoihin. Laji on yksikotinen; hede- ja eminorkot kehittyvät samaan puuhun. Eminorkot ovat hedenorkkoja lyhyempiä ja tiiviimpiä.
Alaskankoivu kasvaa soilla ja muilla kosteilla kasvupaikoilla. Märillä alueilla laji kasvaa usein yhdessä mustakuusen (Picea mariana) kanssa ja hieman kuivemmilla alueilla valkokuusen (Picea glauca) kanssa. Alaskankoivua tavataan luontaisena Alaskassa sekä Kanadassa Yukonissa, Luoteisterritorioissa, Brittiläisessä Kolumbiassa, Albertassa, Saskatchewanissa, Manitobassa ja Ontariossa.
Aiheesta muualla

Finto, Kassu – Kasvien suomenkieliset nimet: Alaskankoivu (Betula neoalaskana)
UniProt: Taxonomy - Betula neoalaskana (englanniksi)
Trees and Shrubs Online: Betula neoalaskana (englanniksi)
Fredrik Lilljekvist

| Fredrik Lilljekvist |
| --- | --- |

Henkilötiedot
Koko nimi:  Johan Fredrik Lilljekvist
Syntynyt: 8. lokakuuta 1863 Tukholma, Ruotsi
Kuollut: 18. joulukuuta 1932 (69 vuotta) Tukholma, Ruotsi
Ammatti:  arkkitehti
Arkkitehti
Koulutus:  Kuninkaallinen teknillinen korkeakoulu
    
Johan Fredrik Lilljekvist (8. lokakuuta 1863 Tukholma – 18. joulukuuta 1932 Tukholma) oli ruotsalainen arkkitehti. Hän johti muun muassa Gripsholmin linnan ja Strängnäsin tuomiokirkon peruskorjauksia sekä suunnitteli Kuninkaallisen draamateatterin nykyisen rakennuksen.
Kuvia

Tukholman urheilupuiston tennishalli (1907)
Kuninkaallinen draamateatteri (1908)
Lilljekvistin hauta Djursholmin hautausmaalla.
Aiheesta muualla

Kuvia tai muita tiedostoja aiheesta Fredrik Lilljekvist Wikimedia Commonsissa
Crash Test Dummies

Yhtye esiintymässä vuonna 2019.
Crash Test Dummies on kanadalainen, Winnipegistä kotoisin oleva folkrockia esittävä yhtye, jonka suurin suosio oli 1990-luvulla. Yhtyeen suurin menestys on vuoden 1993 albumi God Shuffled His Feet, joka myi kultaa ja platinaa useissa maissa. Yhtyeen suurin hitti on levyllä ja singlenä julkaistu kappale Mmm Mmm Mmm Mmm.
Jäsenet

Brad Roberts − laulu, akustinen ja sähkökitara
Ellen Reid − laulu, piano, koskettimet, accordion
Dan Roberts − basso
Mitch Dorge − rummut
Diskografia > Studioalbumit

The Ghosts that Haunt Me (1991)
God Shuffled His Feet (1993)
A Worm's Life (1996)
Give Yourself a Hand (1999)
I Don't Care That You Don't Mind (2001)
Jingle All The Way (2002)
Puss 'n' Boots (2003)
Songs of the Unforgiven (2004)
Oooh La La! (2010)
Diskografia > Singlet

| Vuosi | Kappale | US Hot 100 | US Modern Rock | US Main- stream Rock | UK Singles Chart | Albumi |
| --- | --- | --- | --- | --- | --- | --- |
| 1991 | "Superman's Song" | #56 | - | - | - | The Ghosts That Haunt Me |
| 1991 | "Androgynous" | - | - | - | - | The Ghosts That Haunt Me |
| 1991 | "The Ghosts That Haunt Me" | - | - | - | - | The Ghosts That Haunt Me |
| 1991 | "The First Noel" | - | - | - | - | A Lump of Coal |
| 1993 | "Mmm Mmm Mmm Mmm" | #4 | #1 | #25 | #2 | God Shuffled His Feet |
| 1993 | "Swimming In Your Ocean" | - | - | - | - | God Shuffled His Feet |
| 1994 | "Afternoons & Coffeespoons" | #66 | - | - | #23 | God Shuffled His Feet |
| 1994 | "God Shuffled His Feet" | - | - | - | - | God Shuffled His Feet |
| 1995 | "The Ballad Of Peter Pumpkinhead" | - | - | - | #30 | Dumb and Dumber Soundtrack |
| 1996 | "He Liked To Feel It" | - | - | - | - | A Worm's Life |
| 1997 | "My Own Sunrise" | - | - | - | - | A Worm's Life |
| 1999 | "Keep A Lid On Things" | - | - | - | - | Give Yourself A Hand |
| 1999 | "Get You In The Morning" | - | - | - | - | Give Yourself A Hand |
| 2001 | "Every Morning" | - | - | - | - | I Don't Care That You Don't Mind |
| 2001 | "The Day We Never Met" | - | - | - | - | I Don't Care That You Don't Mind |
Aiheesta muualla

Yhtyeen virallinen kotisivu (englanniksi)
Matilda Gyllenberg

Matilda Gyllenberg vuonna 2019.
Matilda Gyllenberg (s. 11. joulukuuta 1980 Helsinki) on suomenruotsalainen toimittaja ja dramaturgi. Gyllenberg on juontanut ruotsinkielisiä uutisia, TV-Nyttiä, ruotsinkielisiä uutisia Ykkösen Aamu-TV:n yhteydessä ja aamuohjelma Min Morgonia.
Gyllenberg on toiminut myös näyttelijänä ja käsikirjoittajana. Hän on julkaissut romaanit Det lungsjuka huset (2019) ja Hundra dagar hemma (2022). Jälkimmäisestä romaanista SLS myönsi hänelle 25 000 euron palkinnon.
Matilda Gyllenbergin sisar on näyttelijä Linda Zilliacus, ja heidän isoisänsä oli professori Helge Gyllenberg.
Aiheesta muualla

http://svenska.yle.fi/program/visa.php?pid=minmorgon (Arkistoitu – Internet Archive)
http://svenska.yle.fi/nyheter/sok.php?id=202232&lookfor=&sokvariant=arkivet&advanced=yes&antal=10 (Arkistoitu – Internet Archive)
http://www.myspace.com/flingdrama
Anne-Mari Berg

| Anne-Mari Berg> Henkilötiedot |
| --- | --- |
Syntynyt: 20. maaliskuuta 1983 (ikä 41) Helsinki
Kansalaisuus:  suomalainen
Ammatti:  juontaja, tapahtumajärjestäjä
Anne-Mari Berg (s. 20. maaliskuuta 1983 Helsinki) on suomalainen malli, juontaja ja tapahtumajärjestäjä. Berg tuli tunnetuksi Ilkka Kanervan tekstiviestikohun myötä vuonna 2005. Hänet on valittu Miss Elimäeksi ja Miss Kuopioksi. Hän toimi vuosina 2007–2008 juontajana Nelosen viihdeohjelmassa Alaston Hollywood. Hän oli avoliitossa Apocalyptica-sellisti Perttu Kivilaakson kanssa 2011−2014.
Hän toimii Show Must Go On ry:n puheenjohtajana, ja järjestää KoskenRock-nimistä musiikkitapahtumaa Vaajakoskella.
Ritter Sport

Ritter Sport on saksalaisen Alfred Ritterin valmistama suklaalevy. Sitä myydään monissa maissa ympäri maailmaa. Jokainen levy painaa 100 grammaa, ja ne sisältävät 16 palaa 4 × 4 -asetelmassa. Levystä on saatavilla myös isompia 250 gramman ja pienempiä 16,5 gramman minilevyjä, jokseenkin pienemmällä valikoimalla. Ritter Sportin tehtaat sijaitsevat Waldenbuchissa, Saksassa.
Makuvaihtoehdot

Vollmilch – Maitosuklaata (Sininen kääre)
Schoko-Duo – Maito- ja valkosuklaata (Sininen kääre, jossa suklaapatukan kuva)
Dunkle Vollmilch – Normaalia tummasuklaata, 40 prosenttia kaakaota (Azurin sininen kääre)
Halbbitter – Tummasuklaata, 50 prosenttia kaakaota (Burgundi kääre)
Edelbitter – Tummasuklaata, 71 prosenttia kaakaota (Vaaleanpunainen kääre)
Knusperkeks – Maitosuklaata keksinmurusilla (Ruskea kääre)
Pfefferminz – Suklaata piparmintulla (Karibian vihreä kääre)
Joghurt – Jogurtti (Valkoinen kääre)
Erdbeer Joghurt – Maitosuklaata mansikka- ja jogurttitäytteellä (Vaaleanpunainen kääre)
Voll-Nuss – Maitosuklaata hasselpähkinöillä (Ruskea kääre hasselpähkinän kuvalla)
Dunkle Voll-Nuss – Tummasuklaata kokonaisilla hasselpähkinöillä (Tummanruskea kääre hasselpähkinän kuvalla)
Weiße Voll-Nuss – Valkosuklaata hasselpähkinöillä (Valkoinen kääre hasselpähkinän kuvalla)
Knusperflakes – Maitosuklaata maissihiutaleilla (Kullankeltainen kääre)
Voll Erdnuss – Maitosuklaata kokonaisilla pähkinöillä (Oranssi kääre)
Ganze Mandel – Maitosuklaata kokonaisilla manteleilla (Tummanvihreä kääre)
Marzipan – Tummasuklaata marsipaanitäytteellä (Punainen kääre)
Cocos – Maitosuklaata kookospähkinähiutaleilla (Hopea kääre)
Trauben-Nuss – Maitosuklaata rusinoilla ja hasselpähkinänpaloilla (Carmiininpunainen kääre)
Rum Trauben Nuss – Maitosuklaata romminmakuisilla rusinoilla ja hasselpähkinäpaloilla (Crimsoninpunainen kääre)
Cappuccino – Maitosuklaata cappucinokermalla (Kullanruskea kääre)
Alpenmilch – Erikoismaitosuklaata maidolla (Taivaansininen kääre)
Nugat – Maitosuklaata hasselpähkinä-nougattäytteellä (Yönsininen kääre)
Feinherb à la Mousse au Chocolat – Tummasuklaata suklaamoussetäytteellä (Tummanruskea kääre)
Williams Birne Trüffel – Tummasuklaata Poire Williamsin moussella
Karamel Nuss - Maitosuklaata karamellikermalla, hasselpähkinöillä ja rapealla riisillä (Kullankeltainen kääre)
Haselnuss – Maitosuklaata hasselpähkinöillä
Praline – Maitosuklaata hasselpähkinäpraliinitäytteellä (Tummansininen kääre)
Neapolitan - Maitosuklaata napolilaisilla kiekoilla, jotka on tehty hasselpähkinäkermalla täytetyistä kiekoista ja praliinista (Tummanoranssi kääre)
Noisette - Hasselpähkinänmakuinen maitosuklaa (Vaaleanvihreä kääre)
Aiheesta muualla

Kuvia tai muita tiedostoja aiheesta Ritter Sport Wikimedia Commonsissa
Ritter Sport Minis -levyjä
Allium gomphrenoides

| Allium gomphrenoides> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumalliset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Allioideae
Suku::  Laukat Allium
Laji::  gomphrenoides
Kaksiosainen nimi
 Allium gomphrenoides  Boiss. & Heldr. 
Synonyymit
 Allium ascalonium 
Infobox OKNimi-testi OKIUCN-testi OK: 
Allium gomphrenoides on narsissikasvien heimoon ja laukkojen eli sipulien sukuun kuuluva kasvi.
Lajia tavataan ainakin Kárpathoksen saarella, Peloponnesoksen niemimaalla, Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki alueet kuuluvat Kreikalle.
Aiheesta muualla

Kuva kasvista
Toinen kuva kasvista[vanhentunut linkki]
Max’s Kansas City

| Max’s Kansas City |
| --- | --- |

Osoite:  Park Avenue 213
Sijainti:   New York, Yhdysvallat
Avattu:  1965
Suljettu:  1981
Omistaja:  Mickey Ruskin Tommy Dean Mills
Aiheesta muualla
Verkkosivut
Max’s Kansas City oli New Yorkissa sijainnut yökerho ja ravintola, joka toimi muusikoiden, runoilijoiden, taiteilijoiden ja poliitikkojen kohtaamispaikkana 1960–1970-luvuilla.
Se sijaitsi eteläisellä Park Avenuella numerossa 213, ja sen avasi Mickey Ruskin joulukuussa 1965. Vuonna 1975 klubin omistajaksi vaihtui Tommy Dean Mills. Max’s Kansas City suljettiin lopullisesti vuonna 1981. Max's Kansas City oli pitkään suosittu julkisuuden henkilöiden kohtaamispaikka.
Historia > Ensimmäinen aikakausi (1965–1974)

Alkuperäinen omistaja Mickey Ruskin avasi yökerhon ja ravintolan vuonna 1965, ja se houkutteli useita viihdemaailman supertähtiä, etenkin näyttelijöitä. Vuonna 1969 Midnight Cowboy elokuvaan rekrytoitiin näyttelijät suoraan Max’s-klubilta.
Aluksi Max's toimi pihviravintolana. Sen mainoksessa luki ”pihviä, hummeria, herneitä”,  mutta myöhemmin se laajensi toimintaa ja alkoi toimia baarina, teatterina ja konserttipaikkana. Yksi ravintolan tarjoilijoista oli Debbie Harry, joka myöhemmin nousi kuuluisaksi Blondie-yhtyeen laulajana.
Toimittaja Steve Gainesin mukaan Max’silla oli ilkeä pieni nainen nimeltä Tiny Malice, joka istui baarijakkaralla aivan sisäänkäynnin vieressä ja piti normaalit ihmiset ulkona yksinkertaisesti sanomalla: ”Sinä et kuulu tänne. Painu helvettiin”. Mickey Ruskinin kaudella Max’s ei ollut kaikille avoin tavallinen yökerho, se oli julkkisten ja taiteilijoiden suljettu yhteisö. Kun Mickey Ruskin joutui taloudellisiin vaikeuksiin, hänen oli pakko myydä paikka. Joillekin tämä oli Max'sin kulta-ajan loppu, mutta toisille se oli uuden alku. Taiteilijat ja näyttelijät jäivät sivuun kun rockmaailma valtasi hitaasti Max’sin.
Historia > Toinen aikakausi (1975–1981)

Tommy Dean Mills ja hänen vaimonsa Laura Dean ottivat paikan haltuunsa vuonna 1975, kun alkuperäinen omistaja Ruskin ei enää pystynyt selviytymään valtavista veloistaan. Max’s-klubi, yhdessä kilpailevan CBGB-klubin kanssa nousi pian New Yorkin punk rockin keskipisteeksi 1970 luvulla. Max’s-klubin ohjelmatarjonnasta vastannut Peter Crowley järjesti mielellään punk rock -konsertteja ja esitteli muutakin vaihtoehtoista musiikkia. ”Kun Peter alkoi buukata bändejä, heillä oli oudointa kamaa, mitä olet koskaan kuullut,” sanoo muusikko Lydia Lunch, ”Juttuja, jotka olivat niin outoja – se oli aika erityistä.” Klubin seinillä oli useiden valokuvaajien, kuten Roberta Bayleyn ja Lee Black Childersin ottamia valokuvia klubin esiintyjistä.
Asiat synkkenivät vuosien kuluessa, kun klubi alkoi tuottaa tappiota. Paikan omistaja Tommy Dean ja hänen vaimonsa Laura alkoivat väärentää 100 dollarin seteleitä klubin kellarissa, mistä Tommy joutui myöhemmin vankilaan.
Asiakkaat ja esiintyjät

Vuosien varrella klubin asiakkaisiin kuuluivat muun muassa näyttelijät Jane Fonda, Warren Beatty, Jack Nicolson, Dennis Hopper ja Al Pacino sekä koomikko John Belushi. David Bowie, Iggy Pop ja Lou Reed olivat myös vakioasiakkaita, samoin kuin kirjailijat Allen Ginsberg ja William S. Burroughs. Kuvataiteilijat kuten Willem de Kooning, Roy Lichtenstein ja Andy Warhol seurueineen pitivät Max'sia kantabaarinaan ja Warholin supertähdet myös esiintyivät Max's Kansas -yökerhossa. Kerran siellä valokuvattiin jopa elefanttia.
Yökerhon lavalla esiintyi useita rock- ja pop-historian merkittäviä artisteja, kuten The Velvet Underground, Iggy Pop, Alice Cooper, The New York Dolls, Patti Smith, Suicide, Bruce Springsteen, Bob Marley, Tom Waits, The B-52's, Blondie, Talking Heads, The Cramps, The Misfits, Madonna, ja Devo. Cheap Trick ja Aerosmith saivat molemmat levytyssopimukset esiinnyttyään Maxsin lavalla.
Max's Kansas Cityssä äänitettiin myös runsaasti musiikkia, esimerkiksi The Velvet Undergroundin livealbumi Live at Max’s Kansas City (1972) ja Johnny Thunders and The Heartbreakersin livealbumi Live at Max's Kansas City '79 (1979).
Brittiläisen punk-yhtyeen Sex Pistolsin kappale ”New York” on pilkkalaulu, jossa herjataan Max’s Kansas City -yökerhoa, sen asiakkaita ja New York Dolls -yhtyettä. Sex Pistolsin basisti Sid Vicious teki elämänsä viimeiset esiintymiset Max's Kansas City klubilla.
Klubin viimeisen illan esiintyjät olivat hardcore punk -yhtye Bad Brains ja hip hop -yhtye Beastie Boys.
Aiheesta muualla

Kotisivut (englanniksi)
The Velvet Undergroundin livealbumi Live at Max’s Kansas City (1972) Levyn kannen valokuvassa näkyy klubin sisäänkäynti.
Jean Alix Verrier

Jean Alix Verrier (9. maaliskuuta 1931 –  11. lokakuuta 2024) oli haitilainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Les Cayesin hiippakunnan koadjuuttoripiispaksi 21. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Paolo Romeo, jota avustivat Joseph Willy Romélus ja Jean-Jacques Claudius Angénor.
Verrierista tuli 9. huhtikuuta 1988 Les Cayesin piispa. Hän jäi eläkkeelle 78-vuotispäivänään 9. maaliskuuta 2009.
Tristane Banon

Tristane Banon vuonna 2017.
Tristane Banon (s. 13. kesäkuuta 1979 Neuilly-sur-Seine, Ranska) on ranskalainen kirjailija ja toimittaja. Hän on noussut julkisuuteen Dominique Strauss-Kahniin liittyvän seksuaalirikosväitteen takia.
Perhe

Banonin äiti Anne Mansouret on Euren departementin yleisneuvoston (conseil général) sosialistinen varapresidentti ja edustaa d'Evreux-Estia, ja hän on Ylä-Normandian alueneuvoston jäsen..
Seksuaalirikosväite ja julkisuus

Banon teki vuonna 2011 IMF:n pääjohtajasta Dominique Strauss-Kahnista rikosilmoituksen, joka koski seksuaalista väkivaltaa. Hänen mukaansa tapaus sattui, kun hän vuonna 2002 haastatteli silloista finanssiministeri Strauss-Kahnia yksityisasunnossa. Strauss-Kahnin puoluetoveri, Banonin äiti pyysi tytärtään luopumaan ilmoituksen teosta.
Teoksia

Erreurs avouées... (au masculin), 2003
J'ai oublié de la tuer, 2004
Trapéziste, 2006
Daddy Frénésie, 2008
Aiheesta muualla

Kuvia tai muita tiedostoja aiheesta Tristane Banon Wikimedia Commonsissa